ΑΠΟΦΑΣΕΙΣ
Αριθμ.  απόφ. 125/12-04-2024
Τροποποίηση Κανονισμού Προγράμματος Μεταπτυχιακών Σπουδών της Ιατρικής Σχολής του
Εθνικού και Καποδιστριακού Πανεπιστημίου
Αθηνών με τίτλο «Ιατρική Γενετική: Κλινική και
Εργαστηριακή Κατεύθυνση» (MSc in Medical
Genetics: Clinical and Laboratory Direction).
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141), και ειδικότερα
τα άρθρα 79 έως και 88,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079),
4. τον ν. 4386/2016 «Ρυθμίσεις για την έρευνα και άλλες
διατάξεις» (Α’ 83),
5. το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124),
6. τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189), και ιδίως τα άρθρα 14 και 15,
7. την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466),
8. την υπ’ αρ. 1432/20-01-2023 (Β’ 392) απόφαση της
Συγκλήτου του ΕΚΠΑ με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του
ΕΚΠΑ,
9. Την υπ’ αρ. 806/29-6-2018 (Β’ 3647) απόφαση της Συγκλήτου του ΕΚΠΑ με την οποία επανιδρύθηκε το Π.Μ.Σ.
«Ιατρική Γενετική: Κλινική και Εργαστηριακή Κατεύθυνση» (MSc in Medical Genetics: Clinical and Laboratory
Direction) της Ιατρικής Σχολής,
10. την υπ’ αρ. 265/10-7-2020 (Β’ 3189) απόφαση της
Συγκλήτου του ΕΚΠΑ με την οποία εγκρίθηκε ο κανονισμός του Π.Μ.Σ. «Ιατρική Γενετική: Κλινική και Εργαστη-
ριακή Κατεύθυνση» (MSc in Medical Genetics: Clinical
and Laboratory Direction) της Ιατρικής Σχολής του ΕΚΠΑ,
11. το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 25/01/2024),
12.το απόσπασμα πρακτικού της Συγκλήτου του ΕΚΠΑ
(12η συνεδρίαση 27-03-2024),
13. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού του Προγράμματος Μεταπτυχιακών Σπουδών της Ιατρικής Σχολής του
ΕΚΠΑ, με τίτλο «Ιατρική Γενετική: Κλινική και Εργαστηριακή Κατεύθυνση» (MSc in Medical Genetics: Clinical and
Laboratory Direction) από το ακαδημαϊκό έτος 20232024, ως ακολούθως:
Άρθρο 1
ΑΝΤΙΚΕΙΜΕΝΟ - ΣΚΟΠΟΣ
1.1 Σκοπός του Π.Μ.Σ. «Ιατρική Γενετική: Κλινική και
Εργαστηριακή Κατεύθυνση» είναι η εκπαίδευση, μεταπτυχιακών φοιτητών για την απόκτηση εμπειρίας και τε-
χνογνωσίας σε ένα ιδιαίτερα δυναμικό και εξελισσόμενο
πεδίο της σύγχρονης επιστήμης που αφορά την Ιατρική
Γενετική η οποία είναι πλέον απαραίτητη για την κλινική
και εργαστηριακή διάγνωση των γενετικών νοσημάτων.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών «Ιατρική Γενετική: Κλινική και
Εργαστηριακή Κατεύθυνση», μετά την πλήρη και επιτυχή ολοκλήρωση των σπουδών με βάση το πρόγραμμα
σπουδών.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2607
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4 Μαθησιακά αποτελέσματα, προσόντα που αποκτώνται από τους φοιτητές/τριες από την επιτυχή ολο-
κλήρωση του Π.Μ.Σ. είναι:
- Να γνωρίζουν και να κατανοούν: τη δομή και λειτουργία του γενετικού υλικού, τον κυτταρικό κύκλο, της
δομή και οργάνωση των γονιδίων και των διαδικασιών
μεταγραφής και μετάφρασης, τους μηχανισμούς μεταλλαξιογένεσης και επιδιόρθωσης του DNA καθώς και τις
βασικές αρχές της επιγενετικής.
- Να κατανοούν και να αναγνωρίζουν: τα διαφορετικά πρότυπα κληρονομικότητας, φαινόμενα όπως επί-
σπευση, μονογονεϊκή δισωμία, μωσαϊκισμό και επίσταση
καθώς και βασικές έννοιες βιοστατιστικής. Επίσης να
είναι σε θέση να σχεδιάζουν γενεαλογικά δένδρα και
να υπολογίζουν τον κίνδυνο εμφάνισης ενός γενετικού
νοσήματος.
- Να γνωρίζουν τις συχνότερες χρωμοσωμικές ανευπλοειδίες και τα σύνδρομα με τα οποία σχετίζονται, να
κατανοούν τους μηχανισμούς με τους οποίους δημιουργούνται τα CNVs και την επίπτωση τους στον κλινικό φαι-
νότυπο, να γνωρίζουν τα συχνότερα σύνδρομα μικροελλειμάτων - μικροδιπλασιασμών να αντιλαμβάνονται την
συμβολή νέων μεθόδων χρωμοσωμικής ανάλυσης στην
ταυτοποίηση νέων συνδρόμων.
- Να κατανοούν τους παθογενετικούς μηχανισμούς
των συχνότερων μονογονιδιακών νοσημάτων όπως: αιμοσφαιρινοπάθειες, Κυστική Ίνωση, Νευρομυϊκά νοσή-
ματα, Διαταραχές διαφοροποίησης φύλου με μενδελική
κληρονομικότητα, νοσήματα που οφείλονται σε επεκτάσεις, Νευροδερματικά νοσήματα, Μεταβολικά νοσήμα-
τα, Ενδοκρινολογικά νοσήματα, με κλινικό γενετικό ενδιαφέρον όπως η συγγενής υπερπλασία των επινεφριδίων,
Μονογονιδιακό Σακχαρώδη Διαβήτη, Νευρογενετικά
νοσήματα, Νεφρολογικά νοσήματα, παιδο-πνευμονολογικά νοσήματα, Νόσος WILSON - Ηπατοπάθειες, Οφθαλ-
μολογικά νοσήματα, Καρδιολογικά νοσήματα.
- Να κατανοούν τους παθογενετικούς μηχανισμούς
των συχνότερων πολυγονιδιακών νοσημάτων με κυριότερα τα: Σακχαρώδη διαβήτη Τύπου ΙΙ - Μεταβολικό
Σύνδρομο, Παχυσαρκία, Αυτισμός - ΔΕΠΥ. Να γνωρίζουν
τις επιπτώσεις του γενετικού υπόβαθρου στα καρδιαγγειακά νοσήματα, τη νόσο Πάρκινσον, τα ιδιοπαθή φλεγμο-
νώδη νοσήματα του εντέρου και της ψύχωσης.
- Να κατανοούν τους μηχανισμούς επιγενετικής τροποποίησης και την επίπτωση τους στην εμφάνιση γε-
νετικών νοσημάτων, να έχουν γνώση του μηχανισμού
αδρανοποίησης του Χ χρωμοσώματος να γνωρίζουν την
συμβολή της επιγενετικής στην εξέλιξη, την ανάπτυξη
και την εμφάνιση γενετικών νοσημάτων.
- Να κατανοούν την γενετική βάση των κληρονομικών
καρκίνων, τους μηχανισμούς και τα γονίδια που ενέχονται στην εμφάνιση Συνδρομικού και σποραδικού καρκί-
νου παχέως εντέρου, ωοθηκών, μαστού, αιματολογικών
κακοηθειών. Να γνωρίζουν θεραπευτικές προσεγγίσεις
από τα νέα πρωτόκολλα ανοσο-ογκολογίας και να έχουν
γνώση των συχνότερων μορφών παιδικού και εφηβικού
καρκίνου.
- Να κατανοούν τη διαδικασία της κλινικής εξέτασης,
σωματομετρικών μετρήσεων και λήψης ιστορικού των
δυσμορφολογιών. Να γνωρίζουν τις κυριότερες βάσεις
δεδομένων σύνδεσης γονοτύπου-φαινοτύπου. Να γνωρίζουν τα κύρια αίτια μικροκεφαλίας, την διαδικασία
διερεύνησης συνδρόμων υπερανάπτυξης και χαμηλού
αναστήματος, τη διαδικασία διερεύνησης σκελετικών
δυσπλασιών και να έχουν κατανοήσει την εργαστηριακή διαγνωστική προσέγγιση που ακολουθείται στην
διερεύνηση των δυσμορφολογιών.
- Να γνωρίζουν τις κλασσικές και σύγχρονες κυτταρογενετικές και μοριακές εργαστηριακές τεχνικές για
την ανάλυση των χρωμοσωμάτων, ανάλυση DNA, RNA,
πρωτεϊνών. Να κατανοούν την αρχή της μεθόδου, την εργαστηριακή διαδικασία και την διαδικασία βιοπληροφο-
ρικής ανάλυσης των αποτελεσμάτων μετά από ανάλυση
με μοριακό καρυότυπο (aCGH) και αληλούχιση επόμενης
γενιάς (NGS). Να γνωρίζουν τις βασικές μεθόδους ανάλυσης επιγενετικών αλλοιώσεων και μεθυλίωσης.
- Να κατανοούν τις αρχές και τις εφαρμογές της Γονιδιακής Θεραπείας, της τεχνολογίας βλαστοκυττάρων, της
κυτταρικής θεραπείας και του τρόπου λειτουργίας των
τραπεζών βλαστοκυττάρων. Να γνωρίζουν τις γενετικές
και μέτα-μεταφραστικές θεραπείες που εφαρμόζονται
στην Νωτιαία Μυϊκή Ατροφία και στην Kυστική ίνωση.
Να γνωρίζουν τις βασικές αρχές της Φαρμακογονιδιωματικής και της Ιατρικής Ακριβείας στην Παιδιατρική
Ογκολογία και τις αιματολογικές παθήσεις.
- Να κατανοούν της έννοιες της ανίχνευσης φορέων
και του πληθυσμιακού ελέγχου, να γνωρίζουν τις τεχνικές προγεννητικής διάγνωσης και προεμφυτευτικής
γενετικής διάγνωσης καθώς και τις βασικές αρχές της
γενετικής συμβουλευτικής και της βιοηθικής στη γενετική διάγνωση.
- Να αποκτήσουν πρακτική εμπειρία με την παρακολούθηση περιστατικών στο Ιατρείο Κλινικής Γενετικής που
περιλαμβάνει τη διαδικασία: Κλινικής εξέτασης ασθενούς
με πιθανό γενετικό νόσημα, τη λήψης ιατρικού ιστορικού,
τον σχεδιασμό γενεαλογικού δένδρου, και την στρατηγική
της εργαστηριακής διερεύνησης καθώς και της αναφοράς
ευρημάτων μετά από εργαστηριακό έλεγχο.
- Να αποκτήσουν πρακτική εμπειρία για ένα σύνολο εργαστηριακών μεθόδων που χρησιμοποιούνται σε ένα σύγ-
χρονο εργαστήριο Ιατρικής Γενετικής που περιλαμβάνουν:
Καρυότυπο περιφερικού αίματος, Προγεννητική διάγνωση
με καρυότυπο, Ονοματολογία σημειακών παραλλαγών,
PCR, σχεδιασμό εκκινητών, Multiplex ligation - dependent
probe amplification (MLPA), Ανάλυση STRs, Αλληλούχιση
κατά Sanger, Ανάλυση μοριακού καρυοτύπου (Συγκριτικός Γενωμικός Υβριδισμός σε μικροσυστοιχίες - array
Comparative Genomic Hybridization (aCGH), Προεμφυτευτική Γενετική Διάγνωση (PGT), Αλληλούχιση Επόμενης
Γενιάς (NGS), Μελέτη επιγενετικών τροποποιήσεων.
- Η σφαιρική κατάρτιση των υποψηφίων με την απόκτηση γνώσεων και δεξιοτήτων σε θέματα σχετικά με την
Ιατρική Γενετική και την εφαρμογή της γονιδιωματικής
τεχνολογίας ώστε να είναι σε θέση να αξιοποιήσουν, να
κατευθύνουν, να εκτιμήσουν, να ερμηνεύσουν τη σύγχρονη γενετική διαγνωστική στην κλινική πράξη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
Οι απόφοιτοι του Π.Μ.Σ., υπό την εποπτεία διακεκριμένων επιστημόνων με μακρόχρονη εμπειρία στον χώρο
της Ιατρικής Γενετικής και την υψηλής ποιότητας διδασκαλίας αποκτούν:
- Σε εργασιακό επίπεδο ισχυρό επιστημονικό υπόβαθρο, με έμφαση στην απόκτηση πρακτικών δεξιοτήτων
στην κλινική και εργαστηριακή πρακτική για επιτυχή
σταδιοδρομία στον ιδιωτικό, δημόσιο και ακαδημαϊκό
τομέα.
- Τις δεξιότητες που απαιτούνται για να υποστηρίξουν
και τον ακαδημαϊκό τομέα, ως υποψήφιοι διδάκτορες
στην Ελλάδα ή και το εξωτερικό.
Άρθρο 2
ΔΟΜΗ ΚΑΙ ΟΡΓΑΝΑ ΤΟΥ Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με το ν. 4957/2022 είναι:
2.1 Σε επίπεδο Ιδρύματος, η Επιτροπή Μεταπτυχιακών
Σπουδών και η Σύγκλητος
2.2 Σε επίπεδο Ιατρικής Σχολής του ΕΚΠΑ είναι:
2.2.1 Η Συνέλευση της Ιατρικής Σχολής. Αρμοδιότητες
της Συνέλευσης είναι να:
α) εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠ.Μ.Σ. στα οποία
συμμετέχει η Ιατρική Σχολή,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων
του Π.Μ.Σ. και δύναται να αναθέτει επικουρικό διδακτικό
έργο σε Π.Μ.Σ. στους υποψήφιους διδάκτορες της Ιατρικής Σχολής, υπό την επίβλεψη διδάσκοντος του Π.Μ.Σ.
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα.
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) δύναται να μεταβιβάζονται στη Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης της Ιατρικής Σχολής. Η Σ.Ε.
είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της Συνέλευσης της Ιατρικής Σχολής
για διετή θητεία, με δυνατότητα ανανέωσης χωρίς περιορισμό.
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
2.3. Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής του Ε.Κ.Π.Α., είναι
αρμόδια για τη γραμματειακή και διοικητική υποστήριξη
του Π.Μ.Σ.
β) Tο Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο Π.Μ.Σ. «Ιατρική Γενετική: Κλινική και Εργαστηριακή Κατεύθυνση» γίνονται δεκτοί κάτοχοι τίτλου
του Α’ κύκλου σπουδών των ΑΕΙ και ΤΕΙ με σπουδές
ανάλογες του θέματος του Π.Μ.Σ., της ημεδαπής ή
ομοταγών, αναγνωρισμένων από τον ΔΟΑΤΑΠ, ιδρυμάτων της αλλοδαπής. Πιο συγκεκριμένα, πτυχιούχοι
Ιατρικών Σχολών και άλλων Σχολών Επιστημών Υγείας
(Ιατροί, Νοσηλευτές ΑΕΙ και ΤΕΙ της ημεδαπής, Φαρμακοποιοί, κ.λπ.), πτυχιούχοι άλλων Πανεπιστημιακών
Σχολών (Βιολόγοι, Χημικοί, Βιοτεχνολόγοι κ.λπ.) καθώς
και απόφοιτοι ΤΕΙ συναφών γνωστικών αντικειμένων
και πτυχιούχοι αναγνωρισμένων ομοταγών ιδρυμάτων
της αλλοδαπής.
3.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε τριάντα (30) συνολικά. Ο ανώτατος αριθμός ει-
σακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητώνδιδασκόντων, την υλικοτεχνική υποδομή, τις αίθουσες
διδασκαλίας και την απορρόφηση των διπλωματούχων
από την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 4
ΤΡΟΠΟΣ ΕΙΣΑΓΩΓΗΣ
4.1 Η επιλογή των φοιτητών γίνεται σύμφωνα με την
ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών Ε.Κ.Π.Α. και τις προβλέψεις
του παρόντος Κανονισμού.
4.2 Κάθε Ιούνιο, με απόφαση της Συνέλευσης της Ιατρικής Σχολής του Ε.Κ.Π.Α., δημοσιεύεται και αναρτάται
στην ιστοσελίδα του Ιδρύματος και του Π.Μ.Σ. προκήρυξη για την εισαγωγή μεταπτυχιακών φοιτητών/τριών
στο Π.Μ.Σ. Οι σχετικές αιτήσεις μαζί με τα απαραίτητα
δικαιολογητικά κατατίθενται στη Γραμματεία του Π.Μ.Σ.
στο Εργαστήριο Ιατρικής Σχολής του Ε.Κ.Π.Α., σε προθεσμία που ορίζεται κατά την προκήρυξη και μπορεί να
παραταθεί με απόφαση της Συνέλευσης της Ιατρικής
Σχολής του Ε.Κ.Π.Α.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση Συμμετοχής.
- Βιογραφικό σημείωμα.
- Αντίγραφο πτυχίου ή βεβαίωση περάτωσης σπουδών
- Αναλυτική βαθμολογία όλων των ετών σπουδών.
- Πιστοποιητικό γλωσσομάθειας αγγλικής γλώσσας,
επιπέδου Β2.
- Δύο συστατικές επιστολές.
- Φωτοτυπία δύο όψεων της αστυνομικής ταυτότητας
- Υπεύθυνη δήλωση του υποψήφιου φοιτητή ότι γνωρίζει περί προβλεπόμενης διαγραφής του μετά το πέρας
της μέγιστης διάρκειας φοίτησης, χωρίς επιστροφή των
ήδη καταβεβλημένων τελών φοίτησης.
Και αν υπάρχουν:
- Δημοσιεύσεις σε περιοδικά με κριτές.
- Αποδεικτικά επαγγελματικής ή ερευνητικής δραστηριότητας.
- Πιστοποιητικό ελληνομάθειας ή επαρκής, διαπιστωμένη από τη Σ.Ε., γνώση της ελληνικής γλώσσας για
αλλοδαπούς υποψήφιους, οι οποίοι επιθυμούν να συμμετέχουν στο Π.Μ.Σ.
- Αναγνώριση ακαδημαϊκού τίτλου σπουδών της αλλοδαπής.
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση της Ιατρικής Σχολής ορίζει επιτροπή αρμόδια να διαπιστώσει εάν ένα ίδρυμα της αλλοδαπής ή
ένας τύπος τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307 του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων πραγματοποιείται με βάση τα ακόλουθα κριτήρια:
- Βαθμός πτυχίου σε ποσοστό 30%.
- Υπόβαθρο στο γνωστικό αντικείμενο του Π.Μ.Σ. (μέσος όρος βαθμολογίας των μαθημάτων που αφορούν
το γνωστικό αντικείμενο του Π.Μ.Σ. στο πρώτο πτυχίο)
έως 15%.
- Πτυχιακή, διπλωματική εργασία ή ερευνητική δραστηριότητα που αφορά το γνωστικό αντικείμενο του
Π.Μ.Σ. έως 5%.
- Διδακτορική διατριβή κατά προτίμηση στο γνωστικό
αντικείμενο του Π.Μ.Σ. έως 5%.
- Δημοσιεύσεις μετά από κρίση 5%.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
- Επαγγελματική δραστηριότητα στο χώρο της γενετικής ή ιατρικής γενετικής 5%.
- Προφορική συνέντευξη σε ποσοστό 35%.
4.7 Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση της Ιατρικής Σχολής.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 5
ΔΙΑΡΚΕΙΑ ΦΟΙΤΗΣΗΣ
5.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε τρία (3) ακαδημαϊκά εξάμηνα, στα
οποία περιλαμβάνεται και ο χρόνος εκπόνησης διπλωματικής εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη
Συνέλευση. Η παράταση δεν υπερβαίνει τα δύο (2) ακαδημαϊκά εξάμηνα Π.Μ.Σ. Έτσι, ο ανώτατος επιτρεπόμενος
χρόνος ολοκλήρωσης των σπουδών ορίζεται στα πέντε
(5) ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση της Ιατρικής Σχολής, δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση της
Ιατρικής Σχολής.
Άρθρο 6
ΠΡΟΓΡΑΜΜΑ ΣΠΟΥΔΩΝ
6.1 Το Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους. Σε περίπτωση αδυναμίας έναρξης
στο χειμερινό εξάμηνο δύναται να μεταφερθεί στο εαρινό, με απόφαση της Συνέλευσης της Σχολής. Η φοίτηση
ολοκληρώνεται σε τρία (3) εξάμηνα.
6.2 Για την απόκτηση διπλώματος του Π.Μ.Σ. απαιτούνται συνολικά ενενήντα (90) πιστωτικές μονάδες (ECTS).
Όλα τα μαθήματα διδάσκονται εβδομαδιαίως και οργανώνονται σε εξάμηνα.
6.3 Η γλώσσα διδασκαλίας των μαθημάτων του Π.Μ.Σ.
και συγγραφής της μεταπτυχιακής διπλωματικής εργασίας είναι η ελληνική.
6.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση πέντε (5) υποχρεωτικών μεταπτυχιακών
μαθημάτων και ενός (1) υποχρεωτικού μεταπτυχιακού
μαθήματος επιλογής, ερευνητική απασχόληση και συγγραφή επιστημονικών εργασιών, καθώς και σε εκπόνηση
μεταπτυχιακής διπλωματικής εργασίας.
6.5 Η εκπόνηση της διπλωματικής εργασίας πραγματοποιείται κυρίως στο Γ’ εξάμηνο σπουδών και πιστώνεται
με τριάντα (30) ECTS.
6.6 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
6.7 Το ενδεικτικό πρόγραμμα των μαθημάτων διαμορφώνεται ως εξής:
Α’ Εξάμηνο
Μαθήματα Υποχρεωτικά
Διδ. Ώρες
ECTS
Α1. Δομή και λειτουργία το γενετικού
υλικού, Γενετικά νοσήματα και
πρότυπα κληρονομικότητας
Α2. Χρωμοσωμική και μοριακή βάση
γενετικών νοσημάτων- Παραδείγματα
Α3. Μοριακή βάση
Πολυπαραγοντικών Νοσημάτων.
Επιγενετική, Γενετική του Καρκίνου.
Α1-Α3: 13 εβδομάδες-12 ώρες
διδασκαλία/εβδομάδα
Σύνολο
Β’ Εξάμηνο
Μαθήματα Υποχρεωτικά
Διδ. Ώρες
ECTS
Β1. Κλινική και Εργαστηριακή Γενετική
Β2. Εφαρμογές της γονιδιωματικής
στην εξατομικευμένη ιατρική και
Πρόληψη Γενετικών Νοσημάτων
Μαθήματα Επιλογής-Υποχρεωτικά
(Α’ ή Β’)
Διδ. Ώρες
ECTS
Α. Κλινική γενετική στην πράξη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
Β. Εργαστηριακή Γενετική στην πράξη
Β1-Β2: 7 εβδομάδες-12 ώρες
διδασκαλία/εβδομάδα
Α ή Β: 6 εβδομάδες-12 ώρες
διδασκαλία/εβδομάδα
Σύνολο
Γ’ Εξάμηνο
Διπλωματική Εργασία
Σύνολο (των 3 εξαμήνων)
Σημείωση: Τα μαθήματα δεν γίνονται παράλληλα. Μόλις τελειώνει η μία ενότητα ξεκινάει η άλλη. Το κάθε εξάμηνο απαρτί-
ζεται από 13 εβδομάδες με 12 ώρες διδασκαλίας εβδομαδιαίως.
Η Διπλωματική Εργασία ξεκινάει το Γ’ ακαδημαϊκό εξάμηνο και
ολοκληρώνεται μέσα στο ίδιο εξάμηνο με την παρουσίαση από
τους φοιτητές.
6.8 Περιεχόμενο/Περιγραφή μαθημάτων
Α’ ΕΞΑΜΗΝΟ
ΜΑΘΗΜΑ Α1. ΔΟΜΗ ΚΑΙ ΛΕΙΤΟΥΡΓΙΑ ΤΟ ΓΕΝΕΤΙΚΟΥ
ΥΛΙΚΟΥ, ΓΕΝΕΤΙΚΑ ΝΟΣΗΜΑΤΑ ΚΑΙ ΠΡΟΤΥΠΑ ΚΛΗΡΟΝΟΜΙΚΟΤΗΤΑΣ
Στο μάθημα αυτό διδάσκονται: Βασικές αρχές της κυτταρικής βιολογίας, δομή και οργάνωση του ανθρώπινου
γονιδιώματος. Κυτταρικός κύκλος. Ανωμαλίες χρωμοσωμάτων, αριθμητικές και δομικές. Περιγράφεται η δομή
και η οργάνωση των γονιδίων, οι μηχανισμοί για την
αντιγραφή, τη μεταγραφή και τη μετάφραση. Εισαγωγή
στην επιγενετική, στους μηχανισμούς μεταλλαξογένεσης
και επιδιόρθωσης του DNA. Πολυμορφικές παραλλαγές
ως αίτιο της γενετικής ποικιλομορφίας και παραλλαγές
με παθολογική επίπτωση που οδηγούν στη νοσηρότητα.
Τα πρότυπα κληρονομικότητας - Μενδέλια και μη Μενδέλια κληρονόμηση, φαινόμενα επίσπευσης, μονογονεϊκής
δισωμίας, μωσαϊκισμού και επίστασης. Mιτοχονδριακή
κληρονομικότητα. Πολυπαραγοντικά νοσήματα και
στρατηγικές για την εργαστηριακή διερεύνηση. Κατάστρωση γενεαλογικού δέντρου και υπολογισμός του
κινδύνου για την εμφάνιση ενός νοσήματος. Εισαγωγή
στην βιοστατιστική και την πληθυσμιακή γενετική.
ΜΑΘΗΜΑ Α2. ΧΡΩΜΟΣΩΜΙΚΗ ΚΑΙ ΜΟΡΙΑΚΗ ΒΑΣΗ
ΓΕΝΕΤΙΚΩΝ ΝΟΣΗΜΑΤΩΝ - ΠΑΡΑΔΕΙΓΜΑΤΑ
Στο μάθημα αυτό διδάσκονται: Χρωμοσωμική βάση
των γενετικών νοσημάτων που περιλαμβάνουν κοινές
ανευπλοειδίες (τρισωμίες 21-18-13), διαταραχές φυλετικών χρωμοσωμάτων. Μηχανισμοί για τη δημιουργία
των CNVs και επίπτωσή στον φαινότυπο. Κοινά σύνδρομα μικροελλειμμάτων - μικροδιπλασιασμών (π.χ.
Di-George - Cat-eye syndrome). Νέα σπάνια σύνδρομα τα οποία εντοπίζονται με τις σύγχρονες μεθόδους
ανάλυσης που περιλαμβάνουν τον μοριακό καρυότυπο
(a-CGH). Σύνδρομα Ευθραυστότητας. Αντιπροσωπευτικά
παραδείγματα συχνών ή και σπανιότερων μονογονιδιακών νοσημάτων και αναλύονται οι γενετικές διαταραχές
που ευθύνονται για την εμφάνιση του κάθε νοσήματος.
ΜΑΘΗΜΑ Α3. ΜΟΡΙΑΚΗ ΒΑΣΗ ΠΟΛΥΠΑΡΑΓΟΝΤΙΚΩΝ
ΝΟΣΗΜΑΤΩΝ. ΕΠΙΓΕΝΕΤΙΚΗ, ΓΕΝΕΤΙΚΗ ΤΟΥ ΚΑΡΚΙΝΟΥ.
Στο μάθημα αυτό διδάσκονται: Αντιπροσωπευτικά παραδείγματα συχνών ή και σπανιότερων πολυπαραγοντι-
κών νοσημάτων και αναλύονται οι γενετικές διαταραχές
που ευθύνονται για την εμφάνιση του κάθε νοσήματος.
Ο ρόλος της επιγενετικής. Επιγενετικοί μηχανισμοί.
Αδρανοποίηση του Χ χρωμοσώματος. Η επιγενετική
στην εξέλιξη στην ανάπτυξη και στην εμφάνιση πολυπαραγοντικών νοσημάτων και του καρκίνου. Επιγενετική
και υποβοηθούμενη αναπαραγωγή. Γενετική βάση των
κληρονομικών καρκίνων. Χαρακτηριστικά παραδείγματα
όπως καρκίνος μαστού, ωοθηκών και του παχέος εντέρου. Λευχαιμίες. Πρωτόκολλα ανοσοογκολογίας.
Β’ ΕΞΑΜΗΝΟ
ΜΑΘΗΜΑ Β1. ΚΛΙΝΙΚΗ ΚΑΙ ΕΡΓΑΣΤΗΡΙΑΚΗ ΓΕΝΕΤΙΚΗ
Στο μάθημα αυτό διδάσκονται: Βασική ταξινόμηση
στη δυσμορφολογία. Αναλυτική περιγραφή για την
κλινική εξέταση για τη λήψη ιστορικού, για τις σωματομετρικές μετρήσεις. Χρήση βάσεων δεδομένων που
συνδυάζουν κλινική συμπτωματολογία με γενετικές
διαταραχές. Μείζονες και οι ελάσσονες συγγενείς ανωμαλίες. Βασικές αρχές διαφορικής διάγνωσης. Βασικές
αρχές για την εργαστηριακή διερεύνηση και γενετική
διάγνωση των δυσμορφολογιών. Βασικές αρχές για την
αξιολόγηση και διαπίστευση ενός εργαστηρίου Γενετικής
Σύγχρονες μεθοδολογίες στην υπηρεσία της γενετικής
διάγνωσης. Στις μεθοδολογίες περιλαμβάνονται οι κλασσικές τεχνικές της κυτταρογενετικής αλλά και μοριακής
κυτταρογενετικής. Κλασσικές μοριακές εργαστηριακές
τεχνικές. Τεχνολογία των μικροσυστοιχιών Τεχνολογία
αλληλούχισης επόμενης γενιάς.
ΜΑΘΗΜΑ Β2. ΕΦΑΡΜΟΓΕΣ ΤΗΣ ΓΟΝΙΔΙΩΜΑΤΙΚΗΣ
ΣΤΗΝ ΕΞΑΤΟΜΙΚΕΥΜΕΝΗ ΙΑΤΡΙΚΗ ΚΑΙ ΠΡΟΛΗΨΗ ΓΕΝΕΤΙΚΩΝ ΝΟΣΗΜΑΤΩΝ
Στο μάθημα αυτό διδάσκονται: Εισαγωγή στις αρχές
γενετικής επιδιόρθωσης. Κλινικές εφαρμογές. Γονιδιακή
θεραπεία και τεχνολογία CRISPR-Cas9. Χρήση βλαστοκυττάρων και κυτταρική θεραπεία. Σύγχρονες θεραπείες
γονιδιωματικής επεξεργασίας και επέμβασης σε μεταμεταφραστικό επίπεδο (τα παραδείγματα της Νωτιαίας
Μυϊκής Ατροφίας και της Κυστικής Ίνωσης). Βασικές
αρχές της φαρμακογονιδιωματικής με παραδείγματα.
Η σημασία της πρόληψης στην αντιμετώπιση των γενετικών νοσημάτων. Οι σύγχρονες στρατηγικές που ακολου-
θούνται για την ανίχνευση των φορέων. Προγεννητικός
έλεγχος με επεμβατική, μη επεμβατική προγεννητική
διάγνωση και Προεμφυτευτική Γενετική Διάγνωση. Νεογνικό Screening, για τον έγκαιρο εντοπισμό και αντιμε-
τώπιση ασθενειών. Σύγχρονες απεικονιστικές μεθόδους
στον προγεννητικό έλεγχο. Τερατογένεση και επίδραση
των τερατογόνων ουσιών ή και ακτινοβολιών στην εγκυμοσύνη. Εισαγωγή στη γενετική συμβουλευτική. Βασικά
ζητήματα βιοηθικής και νομικών προβληματισμών στην
παροχή υπηρεσιών γενετικής διάγνωσης.
ΜΑΘΗΜΑΤΑ ΕΠΙΛΟΓΗΣ - ΥΠΟΧΡΕΩΤΙΚΑ
Α. Κλινική γενετική - Παρακολούθηση ιατρείου Κλινικής Γενετικής.
Γίνεται παρακολούθηση της κλινικής εξέτασης περιστατικών στο Ιατρείο Κλινικής Γενετικής.
Β. Εργαστηριακή Γενετική - Εργαστηριακές ασκήσεις.
Γίνεται παρακολούθηση και εκπαίδευση σε εργαστηριακών ασκήσεων για την απόκτηση πρακτικής εμπειρίας
στη γενετική διαγνωστική.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
Γ’ ΕΞΑΜΗΝΟ
Η εκπόνηση της διπλωματικής εργασίας αποτελεί απαραίτητη προϋπόθεση για την απόκτηση του μεταπτυχια-
κού τίτλου σπουδών από τους φοιτητές του Π.Μ.Σ. Οι διπλωματικές εργασίες έχουν ως στόχο τους την παραγωγή
νέας γνώσης στο πεδίο της Ιατρικής Γενετικής. Η επιλογή
του θέματος, η εκπόνηση, η συλλογή των στοιχείων, η
μεθοδολογία, η συγγραφή και η παρουσίαση της Διπλωματικής είναι ευθύνη του μεταπτυχιακού φοιτητή σε συ-
νεργασία με τον επιβλέποντα. Διευκρινίσεις σε θέματα
που αφορούν το περιεχόμενο της διπλωματικής εργασίας
καθώς και οι οδηγίες συγγραφής δίνονται από τους επιβλέποντες ή τα μέλη της ΣΕ του Π.Μ.Σ. Ο χρόνος παρου-
σίασης γίνεται σε ημερομηνίες που ορίζονται από την Σ.Ε.
Άρθρο 7
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
7.1 Η οργάνωση της εκπαιδευτικής διαδικασίας του
Π.Μ.Σ. δύναται να πραγματοποιείται και με τη χρήση
μεθόδων σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης εξ
αποστάσεως εκπαίδευσης αφορά σε μαθήματα και εκπαιδευτικές δραστηριότητες που από τη φύση τους δύ-
νανται να υποστηριχθούν με τη χρήση μεθόδων εξ αποστάσεως εκπαίδευσης και δεν εμπεριέχουν πρακτική,
εργαστηριακή ή κλινική εξάσκηση των φοιτητών/τριών,
που για τη διεξαγωγή τους απαιτείται η συμμετοχή των
φοιτητών/τριών με φυσική παρουσία.
7.2 Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
7.3 Το ΕΚΠΑ τηρεί ηλεκτρονική πλατφόρμα προσβάσιμη και σε άτομα με αναπηρία, μέσω της οποίας παρέ-
χονται υπηρεσίες ασύγχρονης εξ αποστάσεως εκπαίδευσης. Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
8.1 Το εκπαιδευτικό έργο κάθε ακαδημαϊκού έτους
διαρθρώνεται σε δύο (2) εξάμηνα σπουδών, το χειμερινό και το εαρινό, έκαστο εκ των οποίων περιλαμβάνει
τουλάχιστον δεκατρείς (13) εβδομάδες διδασκαλίας και
τρεις (3) εβδομάδες εξετάσεων. Τα μαθήματα του χειμερινού και εαρινού εξαμήνου εξετάζονται επαναληπτικώς
κατά την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων/εργαστηρίων κ.λπ. είναι υποχρεωτική. Ένας μεταπτυχιακός
φοιτητής/τρια θεωρείται ότι έχει παρακολουθήσει κάποιο μάθημα (και επομένως έχει δικαίωμα συμμετοχής
στις εξετάσεις) μόνο αν έχει παρακολουθήσει τουλάχιστον το 85% των ωρών του μαθήματος. Σε αντίθετη πε-
ρίπτωση, ο μεταπτυχιακός φοιτητής/τρια υποχρεούται
να παρακολουθήσει εκ νέου το μάθημα κατά το επόμενο
ακαδημαϊκό έτος. Σε περίπτωση που το ποσοστό απουσιών φοιτητή/τρια ξεπερνά το 85% στο σύνολο των μα-
θημάτων, τίθεται θέμα διαγραφής του. Το εν λόγω θέμα
εξετάζεται από τη Σ.Ε., η οποία γνωμοδοτεί σχετικά στη
Συνέλευση της Ιατρικής Σχολής του ΕΚΠΑ.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται
να παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προ-
φορικές εξετάσεις ή με εκπόνηση εργασιών καθ’ όλη τη
διάρκεια του εξαμήνου. Ο τρόπος αξιολόγησης ορίζεται
από τον/ην διδάσκοντα/ουσα του κάθε μαθήματος. Κατά
τη διεξαγωγή γραπτών ή προφορικών εξετάσεων, ως
μεθόδων αξιολόγησης, εξασφαλίζεται υποχρεωτικά το
αδιάβλητο της διαδικασίας. Η βαθμολόγηση γίνεται στην
κλίμακα 1-10. Τα αποτελέσματα των εξετάσεων ανακοινώνονται από τον διδάσκοντα και αποστέλλονται στη
Γραμματεία του Π.Μ.Σ. και της Ιατρικής Σχολής μέσα σε
τέσσερις (4) εβδομάδες το αργότερο από την εξέταση
του μαθήματος. Σε περίπτωση που κατ’ επανάληψη σημειώνεται υπέρβαση του ανωτέρω ορίου από διδάσκο-
ντα/ουσα, ο/η Διευθυντής/ντρια του Π.Μ.Σ. ενημερώνει
σχετικά τη Συνέλευση της Ιατρικής Σχολής του ΕΚΠΑ.
8.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.6 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε. και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία
8.7 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.8 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
8.9 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.10 Διόρθωση βαθμού επιτρέπεται, εφόσον έχει
εμφιλοχωρήσει προφανής παραδρομή ή αθροιστικό σφάλμα, ύστερα από έγγραφο του/της αρμόδιου
διδάσκοντα/ουσας και απόφαση της Συνέλευσης της
Ιατρικής Σχολής.
8.11 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.13 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ΣΠΜ
/
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του Π.Μ.Σ. και να εκπονήσει μεταπτυχιακή
διπλωματική εργασία, συγκεντρώνοντας έτσι ενενήντα
(90) ECTS.
Άρθρο 9
ΕΚΠΟΝΗΣΗ ΜΕΤΑΠΤΥΧΙΑΚΗΣ
ΔΙΠΛΩΜΑΤΙΚΗΣ ΕΡΓΑΣΙΑΣ
9.1 Η ανάθεση Μεταπτυχιακής Διπλωματικής Εργασίας
(Μ.Δ.Ε.) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συνέλευση της
Ιατρικής Σχολής ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι
και ο/η επιβλέπων/ουσα. Η γλώσσα συγγραφής της μεταπτυχιακής διπλωματικής εργασίας είναι η ελληνική.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής
Σχολής, που δεν έχουν αναλάβει διδακτικό έργο στο
Π.Μ.Σ.
9.7 Η εκπόνηση πειραματικής ή και βιβλιογραφικής
διπλωματικής εργασίας μπορεί να πραγματοποιηθεί, είτε
στο Εργαστήριο Ιατρικής Γενετικής, είτε σε ακαδημαϊκά
ή/και ερευνητικά ιδρύματα με τα οποία συνεργάζονται
διδάσκοντες του Π.Μ.Σ. Η καθοδήγηση των διπλωματικών εργασιών που εκπονούνται σε άλλα ακαδημαϊ-
κά ή/και ερευνητικά ιδρύματα πραγματοποιείται από
τον/την ερευνητή/τρια ή τον/την ειδικό/ή λειτουργικό/η
επιστήμονα (επιβλέπων/ουσα και επιστημονικός υπεύθυνος) του εκάστοτε ιδρύματος σε συνεργασία με μέλος
ΔΕΠ των συνεργαζόμενων Τμημάτων, που ορίζεται από
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
την Επιτροπή Προγράμματος Σπουδών και είναι μέλος
της τριμελούς εξεταστικής επιτροπής.
9.8 Η έρευνα που πραγματοποιείται στο πλαίσιο μιας
εργαστηριακής μεταπτυχιακής διπλωματικής εργασίας, αποβλέπει στην απόκτηση εμπειρίας και δεξιοτήτων
του/της φοιτητή/τριας, στον σχεδιασμό και την οργάνωση ενός ερευνητικού πρωτοκόλλου, την εκμάθηση και
αξιολόγηση εργαστηριακών τεχνικών, σε συνδυασμό με
την βιβλιογραφική αναζήτηση επιστημονικών δεδομένων. Η έρευνα που πραγματοποιείται στο πλαίσιο μιας
βιβλιογραφικής διπλωματικής εργασίας αποβλέπει στην
εμβάθυνση σε συγκεκριμένο ερευνητικό τομέα και στην
απόκτηση εμπειρίας και δεξιοτήτων σχετικές με την βιβλιογραφική μελέτη, την ενδελεχή και ακριβή περιγραφή
βασισμένη σε επιστημονικές αναφορές και την απόκτηση ικανοτήτων κριτικής επεξεργασίας και μετανάλυσης
δημοσιευμένων ερευνητικών αποτελεσμάτων. Τα ανωτέρω είναι σημαντικά για την απόκτηση του Δ.Μ.Σ., καθώς
και για την περαιτέρω σταδιοδρομία του/της φοιτητή/
τριας. Η εφαρμοσμένη έρευνα στο πλαίσιο της διπλωματικής εργασίας, λόγω της φύσης της, εντάσσεται σε
συνεχόμενες και, πολλές φορές, μακροχρόνιες έρευνες
του εκάστοτε εργαστηρίου και των επιστημονικών υπευθύνων στον συγκριμένο τομέα της Επιστήμης, συχνά στο
πλαίσιο ερευνητικών προγραμμάτων.
9.9 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του ΕΚΠΑ.
9.10 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/
της επιβλέποντος/ουσας, η οποία συνυπογράφεται από
τον/την μεταπτυχιακό φοιτητή/τρια, να δημοσιευθούν
στην ιστοσελίδα μόνο οι περιλήψεις, και το πλήρες κείμενο να δημοσιευθεί αργότερα.
Άρθρο 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
συνέδρια/ημερίδες με γνωστικό αντικείμενο συναφές με
αυτό του Π.Μ.Σ., διαλέξεις ή άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής του Ε.Κ.Π.Α.,
μετά την εισήγηση της Σ.Ε. του Π.Μ.Σ., δύναται να αποφασίσει τη διαγραφή μεταπτυχιακών φοιτητών/τριών
εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Στο τέλος κάθε εξαμήνου πραγματοποιείται
αξιολόγηση κάθε μαθήματος και κάθε διδάσκοντος/
ουσας από τους/ις μεταπτυχιακούς φοιτητές/τριες (βλ.
άρθρο 16).
10.8 Οι μεταπτυχιακοί φοιτητές/τριες μπορούν να αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.9 Για κάθε φοιτητή/τρια ορίζεται ακαδημαϊκός σύμβουλος σύμφωνα με τον ισχύοντα κανονισμό που είναι
αναρτημένος στην ιστοσελίδα του Π.Μ.Σ.
10.10 Για τη συμμετοχή τους στο Π.Μ.Σ. «Ιατρική Γενετική: Κλινική και Εργαστηριακή Κατεύθυνση» οι μετα-
πτυχιακοί/ες φοιτητές/τριες καταβάλλουν τέλη φοίτησης
που ανέρχονται στο ποσό των χιλίων (1000) ευρώ ανά
εξάμηνο. Η καταβολή του τέλους γίνεται στην αρχή κάθε
εξαμήνου.
Άρθρο 11
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, όπου αυτά
προβλέπονται, οι φοιτητές/τριες Π.Μ.Σ., που πληρούν τα
οικονομικά ή κοινωνικά κριτήρια και τις προϋποθέσεις
αριστείας κατά τον πρώτο κύκλο σπουδών, σύμφωνα με
την ισχύουσα νομοθεσία. Η απαλλαγή αυτή παρέχεται
για τη συμμετοχή σε ένα μόνο Π.Μ.Σ. Σε κάθε περίπτωση,
οι απαλλασσόμενοι/ες φοιτητές/τριες δεν ξεπερνούν το
ποσοστό του τριάντα τοις εκατό (30%) του συνολικού
αριθμού των φοιτητών/τριων που εισάγονται στο Π.Μ.Σ.
ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ Π.Μ.Σ.
12.1 Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής του ΕΚΠΑ.
12.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής
του ΕΚΠΑ.
12.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων.
ζ) κάθε άλλη νόμιμη πηγή.
12.4 Η καταβολή των τελών φοίτησης πραγματοποιείται
από τον ίδιο τον/την φοιτητή/τρια ή από τρίτο φυσικό ή νομικό πρόσωπο για λογαριασμό του/της φοιτητή/τριας, εφό-
σον αυτό προβλέπεται στην απόφαση ίδρυσης του Π.Μ.Σ.
12.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
12.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείτε από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 13
ΑΝΑΘΕΣΗ ΔΙΔΑΣΚΑΛΙΑΣ/
ΔΙΔΑΣΚΟΝΤΕΣ ΣΤΟ Π.Μ.Σ.
13.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
13.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής, καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
13.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
13.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
13.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο.
Σε περίπτωση που η κατανομή του διδακτικού έργου
δεν μπορεί να πραγματοποιηθεί ταυτόχρονα και για τα
δύο ακαδημαϊκά εξάμηνα, η απόφαση θα λαμβάνεται
πριν από την έναρξη του κάθε ακαδημαϊκού εξαμήνου.
Με αιτιολογημένη απόφαση της Συνέλευσης της Ιατρικής Σχολής η ανάθεση διδακτικού έργου δύναται να
τροποποιείται κατά τη διάρκεια του ακαδημαϊκού έτους.
13.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 14
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
14.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
14.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
14.3 Το Δ.Μ.Σ. πιστοποιεί την επιτυχή αποπεράτωση των σπουδών και αναγράφει βαθμό, με ακρίβεια
δύο δεκαδικών ψηφίων, κατά την ακόλουθη κλίμακα:
Άριστα (8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπε-
ριλαμβανομένου).
14.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
14.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Ιατρική Γενετική: κλινική
και εργαστηριακή κατεύθυνση».
Άρθρο 15
ΟΡΚΩΜΟΣΙΑ
15.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης της Ιατρικής Σχολής και σε χώρο της
Ιατρικής Σχολής, παρουσία του/ης Διευθυντή/ντριας του
Π.Μ.Σ., του Προέδρου της Ιατρικής Σχολής, του Κοσμήτορα της Σχολής Επιστημών Υγείας ή του/της Αναπληρωτή/
τριας του/της και, κατά τις δυνατότητες, ενδεχομένως
εκπροσώπου του Πρυτάνεως.
15.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
15.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών, Διεθνών Σχέσεων
και Εξωστρέφειας.
Άρθρο 16
ΑΞΙΟΛΟΓΗΣΗ Π.Μ.Σ.
16.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
16.2 Εσωτερική αξιολόγηση
Η εσωτερική αξιολόγηση των Π.Μ.Σ. πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
Π.Μ.Σ. και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2607/01.05.2024
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των Π.Μ.Σ. περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του Π.Μ.Σ., έτσι ώστε να εξασφαλίζεται ο σύγχρονος χαρακτήρας του Π.Μ.Σ.,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του Π.Μ.Σ.
Τα αποτελέσματα κοινοποιούνται στη Σ.Ε. και αποβλέπουν στη βιωσιμότητα του Προγράμματος, το υψηλό
επίπεδο σπουδών, τη βελτίωση των παροχών του και
την αποδοτικότητα των διδασκόντων του.
Άρθρο 17
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2027-2028 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 18
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών Ε.Κ.Π.Α. ή στον παρόντα Κανονισμό, αρμόδια
να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240202607.pdf | Tokens: 53674]